tartuNLP/wikipedia-smugri-20251201 huggingface dataset:
Vietnamin kansallinen hygienian ja epidemiologian instituutti

Vietnamin kansallinen hygienian ja epidemiologian instituutti (, , NIHE) on eräs Vietnamin kansainvälisesti tunnustetuista kansanterveyden ja biolääketieteen tutkimuslaitoksista. Sillä on myös viranomaisrooli. NIHE toimii maan terveysministeriön alaisuudessa. Instituutti on eräs Pasteur-instituuttien verkostoon kuuluvista runsaasta 30:stä tutkimuslaitoksesta. Hanoissa sijaitsevaa tutkimuslaitosta johtaa Phan Trọng Lân.
Instituutin historia katsotaan alkavan joko vuodesta 1924 tai 1926 (Hanoin Pasteur-instituutti) tai 1945 (Mikrobiologian instituutti). Tämä yli 400 hengen tutkimuslaitos on toiminut nykynimellään vuodesta 1997.
NIHEssä on kymmenen laboratorioyksikköä, johon lukeutuu myös Japanin teknisenä apuna rakennettu bioturvallisuusluokan 3 osasto. Vuosien 2019–2020 koronapandemian alkuvaiheessa NIHE oli yksi kolmesta covid-19-tautinäytteitä Vietnamissa analysoineista kansainvälisesti tunnustetuista laboratorioista kahden muun kansainväliseen Pasteur-instituuttien verkostoon kuuluvan vietnamilaisen instituutin ohella. Maaliskuussa 2020 kansallisesti hyväksyttyjen testilaboratorioiden määrää kasvatettiin yli 20:nen. NIHEn tutkimusten mukaan tautia aiheuttanut koronaviruksen perimäaines oli osin jo muuttunut, sillä jo huhtikuussa 2020 Vietnamista löytyi kahdenlaista covid-19-tautia aiheuttavaa virusmutaatiota.
Mother’s Daughter

Mother’s Daughter on yhdysvaltalaislaulaja Miley Cyrusin musiikkikappale. Sen julkaisi RCA Records hänen toisen, She Is Coming -EP:nsä johdantosinglenä 31. toukokuuta 2019. Se on mukana myös Cyrusin tulevalla seitsemännellä, She Is Miley Cyrus -studioalbumilla. Kappaleen ovat sanoittaneet Cyrus, Alma Miettinen ja Andrew Wyatt, joista viimeisin myös tuotti sen. Sanoiltaan kappaleen on kuvailtu olevan naisten vaikutusmahdollisuuksien lisäämisen hymni. Kappaleen musiikkivideo julkaistiin Cyrusin YouTube-kanavalla 2. heinäkuuta 2019. Videolla nähdään Cyrus esiintymässä punaisessa kissapuvussa punaisensävyisessä valaistuksessa ja estetiikassa, jonka lisäksi sillä nähdään kohtauksia esimerkiksi kehopositiivisista ja liikuntavammaisista naisista.
”Mother’s Daughter” oli kaupallisesti kohtalainen menestys, sen päästyä singlelistan kahdekymmenen parhaan joukkoon Latviassa, Liettuassa, Skotlannissa, Slovakiassa, Tšekissä ja Unkarissa sekä kolmenkymmenen parhaan joukkoon Australiassa, Irlannissa, Isossa-Britanniassa ja Uudessa-Seelannissa. Lisäksi se on myynyt Puolassa kaksinkertaista platinaa. Cyrus esitti kappaleen ensimmäisen kerran livenä ”Cattituden” ja ”D.R.E.A.M.in” kanssa BBC Radio 1’s Big Weekendissä Middlesbroughissa 25. toukokuuta 2019.
Kansanpuolue (Mongolia)

Mongolian kansanpuolue (, lyh. MAN) on Mongolian vanhin poliittinen puolue.
Puolueen nykyinen ideologia on sosiaalidemokratia ja se perustettiin marxilais-leniniläiseksi vuonna 1920. Se näytteli tärkeää roolia Mongolian vuoden 1921 vallankumouksessa. Vallankumousta seuranneen itsenäistymisen jälkeen se hallitsi kommunistista Mongolian kansantasavaltaa, josta muodostui yksipuoluejärjestelmä. Puolueen nimeksi tuli Vallankumouksellinen kansanpuolue vuonna 1924, jolloin se liittyi Kommunistiseen internationaaliin.
Vuoden 1990 vallankumouksen jälkeen myös muut puolueet sallittiin Mongoliassa. Vallankumouksellinen kansanpuolue säilytti valta-asemansa vuoteen 1996 saakka ja palasi hallitukseen vuosiksi 2000–2004. Puoluetta on syytetty vallan keskittämisestä itselleen ja Mongolian monipuoluedemokratian vaarantamisesta.
Vuonna 2021 Mongolian vallankumouksellinen kansanpuolue yhdistyi kansanpuolueen kanssa. Tämän seurauksena Orhonin aimagista valitut vallankumouksellisen kansanpuolueen edustajat loikkasivat demokraattiseen puolueeseen.
Sinfonia nro 2 (Rahmaninov)

Sinfonia nro 2 e-molli op. 27 on Sergei Rahmaninovin tunnetuin pelkälle orkesterille säveltämä teos. Yhteensä hän sävelsi 3 numeroitua sinfoniaa. Teoksen saama menestys heti kantaesityksensä jälkeen vuonna 1908 korvasi säveltäjän ensimmäisen sinfonian aiheuttaman pettymyksen. Teoksen kesto noin 55 minuuttia.
Cliff Martinez

Cliff Martinez (s. 5. helmikuuta 1954 Bronx, New York, New York) on yhdysvaltalainen säveltäjä ja muusikko. Uransa alussa Martinez toimi Red Hot Chili Peppersin ja Captain Beefheartin rumpalina. 90-luvulta lähtien hän on pääasiallisesti säveltänyt elokuvamusiikkia. Hän on säveltänyt musiikin muun muassa elokuviin "Spring Breakers", "The Foreigner", sekä moniin Steven Soderberghin ("Seksiä, valheita ja videonauhaa", "Solaris", "Tartunta" ja "Traffic") ja Nicolas Winding Refnin ("Drive", "Only God Forgives" ja "The Neon Demon") elokuviin.
14. huhtikuuta 2012 Martinez nimettiin Rock and Roll Hall of Fameen Red Hot Chili Peppersin jäsenenä.
Nothing Breaks Like a Heart

Nothing Breaks Like a Heart on brittiläismuusikko Mark Ronsonin musiikkikappale, jolla vierailee myös yhdysvaltalainen laulaja-lauluntekijä Miley Cyrus. Sen julkaisi RCA Records Ronsonin viidennen, Late Night Feelings -studioalbumin johdantosinglenä 29. marraskuuta 2018. Kappaleen ovat sanoittaneet Cyrus sekä Ilsey Juber ja sen tuottivat Mark Ronson, Picard Brothers sekä Jamie xx. Kappaleen musiikkivideo julkaistiin singlen julkaisupäivänä. Video kuvattiin Ukrainan Kiovassa sijaitsevalla New Darnytskyin sillalla.
"Nothing Breaks Like a Heart" oli kansainvälinen menestys, sen päästyä singlelistan kärkeen Israelissa, Skotlannissa ja Sloveniassa sekä viiden parhaan joukkoon Belgiassa, Irlannissa, Isossa-Britanniassa, Libanonissa, Slovakiassa ja Unkarissa. Lisäksi se on myynyt Kanadassa kaksinkertaista ja Australiassa sekä Puolassa jopa kolminkertaista platinaa. Kappale esitettiin ensimmäisen kerran livenä The Graham Norton Showssa 7. joulukuuta 2018. Niin Ronson kuin Cyrus ovat esittäneet kappaleen sen jälkeen livenä myös esimerkiksi Saturday Night Livessä ja The Ellen DeGeneres Showssa.
Ninos ja Semiramis

Ninos ja Semiramis () tai vain Ninos () oli antiikin kreikkalainen romaani. Se on ajoitettu kirjoitetuksi ensimmäisellä vuosisadalla eaa. tai jaa. Se ei ole säilynyt nykyaikaan, mutta siitä tunnetaan kolme papyruskatkelmaa. Ne ajoitetaan ensimmäisen vuosisadan jälkimmäiselle puoliskolle.
Romaanin kirjoittajaa ei tunneta. Ajoituksensa puolesta se on varhaisimpia tunnettuja esimerkkejä kreikkalaisesta romaanista. Romaani sijoittui Assyriaan ja kertoi tarinan Ninoksesta ja Semiramiista. Näiden nimet viittaavat historiallisiin Ninokseen ja Semiramiihin, mutta tarinassa ei arvella olleen juurikaan muuta historiallista pohjaa. Ninos kuvataan Assyrian kuninkaaksi ja Semiramis tämän serkuksi. He ovat tarinan alussa nuoria ja lopussa aviopari. Kreikkalaisille romaaneille tyypilliseen tapaan päähenkilöt rakastuvat, joutuvat eroon toisistaan ja kohtaavat monenlaisia seikkailuita eri puolilla Välimerta, ennen kuin saavat toisensa. Historiaan romaanin juonen kytkevät lähinnä viittaukset todellisen Ninoksen sotaretkiin.
Sesonkhosis

Sesonkhosis (, ) oli antiikin kreikkalainen romaani. Se ei ole säilynyt nykyaikaan, mutta siitä tunnetaan joitakin katkelmia.
Romaanin säilyneet katkelmat on ajoitettu noin ensimmäiselle vuosisadalle tai 100-luvulle jaa. Kirjoittajaa on arveltu joksikin yläluokkaiseksi, hellenisoituneeksi egyptiläiseksi, ja myös sen yleisöä pääosin egyptiläiseksi. Tätä tukee myös se, että kaikki romaanin säilyneet katkelmat ovat Oksyrhynkhoksen papyruksia.
Romaani sijoittuu juoneltaan egyptiläiseen ympäristöön. Romaanin päähenkilö Sesonkhosis on faarao, joka tunnetaan Herodotoksen "Historiateoksesta" nimellä Sesostris (mahdollisesti Senusret III). Romaani on saattanut kertoa hänen koko elämäkertansa. Näin romaani poikkeaa luonteeltaan merkittävästi tyypillisistä kreikkalaisista romaaneista, jotka olivat ennen kaikkea rakkausromaaneja, joiden päähenkilöt olivat kuvitteellisia. Toisaalta romaanin kuvaukset eivät liity egyptiläiseen maailmaan vaan muistuttavat enemmän muita kreikkalaisia romaaneja. Kirjoittaja on ilmeisesti halunnut kirjoittaa kreikkalaisen romaanin, jossa henkilöhahmot olisivat egyptiläisiä, ja sovittanut historiallisen aineiston kreikkalais-roomalaisen Egyptin maailmaan.
Tinufis

Tinufis ( tai "Tinoufis") oli antiikin kreikkalainen romaani. Se ei ole säilynyt nykyaikaan, mutta siitä tunnetaan yksi papyruskatkelma.
Säilyneessä katkelmassa romaani sijoittuu egyptiläis-persialaiseen ympäristöön. Siinä esiintyvät profeetta Tinufis, joka on teloitettavana syytettynä aviorikoksesta kuningattaren kanssa; sekä pyöveli, joka pelastaa Tinufiksen jonkin tempun avulla. Romaanin alkuperäistä nimeä ei tunneta; sitä kutsutaan tutkimuksessa Tinufiksen nimellä siksi, että hän on katkelman ainoa nimeltä mainittu henkilö.
Kerronassa "Tinufis" yhdistelee proosaa ja runomittaista tekstiä, ja muistuttaa tässä "Iolaosta" ja "Satyriconia". Joskus on ehdotettu, että "Tinufis" ja "Iolaos" voisivat perustua "Satyriconiin" tai johonkin vastaavaan esimerkkiin latinankielisessä kirjallisuudessa. "Tinufiksessa" runo-osuudet edustavat jambista katalektista tetrametriä.
Never Really Over

Never Really Over on yhdysvaltalaislaulaja Katy Perryn musiikkikappale. Sen julkaisi Capitol Records singlenä 31. toukokuuta 2019. Kappaleen ovat sanoittaneet Perry, Dagny Sandvik, Michelle Buzz, Jason Gill, Gino Barletta, Hayley Warner, sekä sen tuottajat Leah Haywood, Daniel James ja Zedd. "Never Really Over" on lajityypiltään elektropop-kappale, jonka sanat on inspiroitu Dagnyn vuonna 2017 julkaisemasta kappaleesta "Love You Like That". Kappaleen musiikkivideo julkaistiin singlen julkaisupäivänä ja sen ohjasi Philippa Price. Video kuvattiin Kalifornian Malibussa sijaitsevalla King Gillette Ranchillä.
"Never Really Over" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Kanadassa, Kreikassa, Kroatiassa, Libanonissa, Malesiassa, Skotlannissa ja Unkarissa sekä kahdenkymmenen parhaan joukkoon Belgiassa (Vallonia), Irlannissa, Isossa-Britanniassa, Latviassa, Liettuassa, Panamassa, Puolassa, Singaporessa, Slovakiassa, Uudessa-Seelannissa, Virossa ja Yhdysvalloissa. Lisäksi se on myynyt Australiassa kaksinkertaista platinaa. Perry esitti kappaleen ensimmäisen kerran livenä hänen kylpyhuoneessa Instagramin välityksellä.
Small Talk (kappale)

Small Talk on yhdysvaltalaislaulaja Katy Perryn musiikkikappale. Sen julkaisi Capitol Records singlenä 9. elokuuta 2019. Kappaleen ovat sanoittaneet Perry, Johan Carlsson, Charlie Puth ja Jacob Kasher Hindlin, joista Carlsson ja Puth myös tuottivat sen. Kappaleen musiikkivideon ohjasi Tanu Muino ja se julkaistiin 30. elokuuta 2019.
"Small Talk" oli kaupallisesti kohtalainen menestys, sen päästyä singlelistan neljänkymmenen parhaan joukkoon Australiassa, Irlannissa, Liettuassa, Skotlannissa ja Slovakiassa. Kappale on myynyt julkaisunsa jälkeen kultaa Australiassa.
Tomi-Pekka Tuomainen

Tomi-Pekka Tuomainen (s. 30. huhtikuuta 1966 Kajaani) on suomalainen lääkäri (LT), joka toimii kansanterveystieteen, erityisesti epidemiologian professorina Itä-Suomen yliopistossa. Hän on tutkinut esimerkiksi diabeteksen ja sydäninfarktin riskitekijöitä, sekä tuonut esille riittävän D-vitamiinin saannin merkitystä.
Tuomainen tuli ylioppiaaksi kajaanilaisesta Vuohengin lukiosta (1985). Hän valmistui Kuopion yliopistosta lääkäriksi 1996 ja edelleen lääketieteen tohtoriksi (2006). Hänen väitöstutkimuksensa käsitteli kehon raudan, valtimonkovettumataudin ja sepelvaltimotaudin välistä yhteyttä. Työ oli otsikoitu "Body iron, atherosclerosis and coronary heart disease". 
Kansanterveystieteen professorina Tuomainen on toiminut vuodesta 2007 lähtien.
Harleys in Hawaii

Harleys in Hawaii on yhdysvaltalaislaulaja Katy Perryn musiikkikappale. Sen julkaisi Capitol Records singlenä 16. lokakuuta 2019. Kappaleen ovat sanoittaneet Jacob Kasher Hindlin, Perry sekä sen tuottajat Charlie Puth ja Johan Carlsson. "Harleys in Hawaii" on lajityypiltään trooppinen pop-kappale, joka kuvastaa Perryn tunteita hänen ajellessa Harley-Davidson moottoripyörällä Havaijilla hänen rakkaansa kanssa. Kappaleen musiikkivideo julkaistiin Perryn YouTube-kanavalla singlen julkaisupäivänä.
"Harleys in Hawaii" oli kaupallisesti kohtalainen menestys, sen päästyä singlelistan viidenkymmenen parhaan joukkoon Australiassa, Irlannissa, Isossa-Britanniassa, Kroatiassa, Liettuassa, Slovakiassa, Uudessa-Seelannissa ja Venezuelassa.
Hei rakas

Hei rakas on suomalaislaulaja Behmin kappale, joka julkaistiin singlenä Warner Music Finlandin kautta 20. syyskuuta 2019. Behm on itse säveltänyt ja sanoittanut kappaleen sekä tuottanut sen yhdessä Sakke Aallon ja Kashwellin kanssa. Tyyliltään kappale on poppia. ”Hei rakas” on Behmin ensimmäinen oma single, mutta hän on aiemmin laulanut ja toiminut yhtenä säveltäjistä myös Pikku G:n ”Solmussa”-kappaleella.
Kappale on syntynyt vedonlyönnin tuloksena. Behm oli lyönyt kesällä 2018 vetoa tuottajansa Sakke Aallon kanssa siitä, kumpi kirjoittaa paremman rakkauslaulun.
Noin kuukausi julkaisunsa jälkeen ”Hei rakas” nousi Suomen virallisen singlelistan ensimmäiselle sijalle ja vietti listan kärjessä yhteensä yhdeksän viikkoa. Se oli yksi vuoden 2019 soitetuimmista kappaleista Spotifyssa. Seuraavan vuoden maaliskuuhun mennessä kappaletta oli kuunneltu palvelussa lähes 10 miljoonaa kertaa ja se oli kerännyt triplaplatinalevyyn oikeuttavan määrän striimauksia kaikissa suoratoistopalveluissa. Kappaletta soitettiin paljon myös radiossa ja se nousi tammikuussa 2020 radiosoittolistan kärkeen. RadioMedia valitsi sen vuoden ensimmäiseksi ”Kuukauden radiobiisiksi” sen tavoitettua 28,8 miljoonaa kuuntelijaa tammikuun aikana.
Behm esitti kappaleen ensimmäistä kertaa televisiossa Uuden Musiikin Kilpailun finaalissa 7. maaliskuuta 2020.
Suomen Musiikkikustantajat palkitsivat ”Hei rakas” -kappaleen ”Vuoden biisi 2020” -palkinnolla 7. syyskuuta 2020.
”Hei rakas” -single rikkoi nelinkertaisen platinarajan lokakuussa 2020. Kappale oli tuolloin ollut Suomen virallisella top 50 -singlelistalla yli vuoden yhtäjaksoisesti.
Kappale voitti parhaan biisin Emman vuoden 2021 gaalassa. Se oli myös Teostolle ilmoitettujen tietojen valossa vuoden 2020 toiseksi soitetuin suomalainen kappale yli 10 000 soitolla radiossa, televisiossa ja keikoilla. 
Tammikuussa 2022 "Helsingin Sanomat" pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Hei rakas” ylsi kokonaistuloksissa sijalle 41.
Iwata

Iwata () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee Tyynenmeren Enshūnmeren rannikolla prefektuurin länsiosassa Tenryū- ja Ōtajokien välissä. Pohjoisessa pitkänomaisen muotoinen kaupunki ulottuu Iwataharan ylängölle ja Akaishivuorten reunavuorille. Iwatassa on 169 673 asukasta (maaliskuussa 2020) ja sen pinta-ala on 163,45 neliökilometriä.
Historia.
Nara-kaudella Iwataan perustettiin Tōtōmin provinssin pääkaupunki ("kokufu") ja provinssitemppeli. Iwatan nykyinen kantakaupunki muodostuu Mitsuken ja Nakaizumin alueista, joista Mitsuke kehittyi Edo-kaudella yhtenä vilkkaan Tōkaidō-tiereitin postiasemista ("shukuba") ja Nakaizumi paikallisena hallintokeskuksena. Myöhemmin Nakaizumin kasvua vauhditti sinne 1800-luvun lopulla avattu Tōkaidō-rautatielinjan asema. Kaupunkioikeudet Iwatalle myönnettiin vuonna 1948. Kaupunki laajeni huomattavasti vuonna 2005, kun siihen liitettiin Fukuden, Ryūyōn ja Toyodan maaseutukaupungit sekä Toyookan kyläkunta. Iwataan on sijoittunut tekstiili-, metalli-, auto- ja lääketeollisuutta. Kaupunkiin kuuluvalla viljavalla maaseutualueella tuotetaan riisiä, vihanneksia, meloneita, teetä sekä sian- ja kananlihaa.
Kulttuuri.
Iwatan kulttuuriperintöön kuuluvat Tōtōmin provinssitemppelin raunioiden ja muiden historiallisten muistomerkkien lisäksi muun muassa Mitsuken koulu ja siellä sijaitseva Iwatan kirjasto. Iwataa palvelevat JR Tōkain Tōkaidō-päälinja ja Tenryū Hamanako -rautatien Tenryū Hamanako -linja.
Badenin evankelis-luterilainen kirkko

Badenin evankelis-luterilainen kirkko on luterilainen kirkkokunta Saksan Badenin alueella. Sillä on 2 890 jäsentä. Se on Luterilaisen maailmanliiton jäsen.
Never Have I Ever

Never Have I Ever on Mindy Kalingin ja Lang Fisherin luoma yhdysvaltalainen draamakomediasarja, joka keskittyy amerikanintialaisen Devi Vishwakumarin elämään. Sarjan ensimmäinen kausi julkaistiin Netflixissä 27. huhtikuuta 2020. Sarjan toinen kausi julkaistiin 15. heinäkuuta 2021 ja kolmas 12. elokuuta 2022. Sarjan viimeiseksi jäävä neljäs kausi julkaistiin Netflixissä 8. heinäkuuta 2023.
Sveitsin ja Liechtensteinin evankelis-luterilaisten kirkkojen liitto

Sveitsin ja Liechtensteinin evankelis-luterilaisten kirkkojen liitto on luterilainen kirkkokunta Sveitsissä ja Liechtensteinissa. Sillä on 3 794 jäsentä. Se on Luterilaisen maailmanliiton jäsen.
Tuonelan emäntä

Tuonelan emäntä on suomalaisessa kansanrunoudessa ja Kalevalan 16. runossa esiintyvä henkilö, Tuonelan naispuolinen hallitsija. "Kalevalassa" kerrotaan, kuinka "Tuonetar, hyvä emäntä, / Manalatar, vaimo vanha" tuo Väinämöiselle tuopin sammakoiden ja käärmeiden täyttämää olutta; sama Käärmeolut-teema esiintyy myös muualla "Kalevalassa" sekä yleisesti kansanrunoudessa. Väinämöinen kieltäytyy juomasta, jolloin emäntä kysyy, mitä asiaa Väinämöisellä on Tuonelaan. Väinämöinen kertoo tulleensa hakemaan kolmea veneenveistossa tarvittavaa sanaa, mihin Tuonetar vastaa:
Tuonelan emäntä on ilmeisesti pohjimmiltaan samaa alkuperää kuin Louhi ja pohjautuu pohjoisille kansoille tyypilliseen käsitykseen, jonka mukaan tuonpuoleisessa kaikki on toisin: miesten hallitessa tätä maailmaa manalassa hallitsijana toimii nainen. Saamelaisilla Tuonelan emäntää vastaa naispuolinen jumalatar Jábmiidáhkka ja muinaisilla skandinaaveilla Hel.
Attack of the Mutant Camels

Attack of the Mutant Camels on Llamasoftin kehittämä ja julkaisema ammuntapeli. Peli on julkaistu vuonna Commodore 64:lle ja VIC-20:lle sekä seuraavana vuonna ZX Spectrumille.
Kehitys.
Peli on Jeff "Yak" Minterin kehittämä.
Minter sai inspiraation peliinsä aiemmasta "" -pelistä. "Attack of the Mutant Camels" sai "Revenge of the Mutant Camels" -nimisen jatko-osan, jossa pelaaja ohjaakin mutanttikamelia. Vuonna 2012 Smithsonian-instituutti järjesti The Art of Video Games -näyttelyn, jossa esitellyistä peleistä yksi oli "Attack of the Mutant Camels". 
Pelaaminen.
"Attack of the Mutant Camels" -pelissä pelaajan tarkoitus on puolustaa Maata muukalaisten ohjelmoimien jättimäisten kamelien hyökkäyksiltä. Kamelit ampuvat lasersäteitä suistaan. Pelaajan on määrä kontrolloida sivuttaisvierittävällä ruudulla kulkevaa alustaan ja tappaa kamelit ennen kuin nämä saavuttavat ihmisten tukikohdan. Jokaisen kamelin päihittämiseen vaaditaan monia osumia. Ruudun yläosassa näytetään tapettavien kameleiden määrä. Kierroksen päätyttyä pelaajan alus alkaa kulkea suuremmalla nopeudella, jolloin pelaajan on väisteltävä ohjuksia seuraavien kameleiden hyökkäyksen alkamiseen saakka. Nämä hyökkäysten kierrokset vaikeutuvat pelin edetessä.
Namibian tasavallan evankelisluterilainen kirkko

Namibian tasavallan evankelisluterilainen kirkko on luterilainen kirkkokunta Namibiassa. Sillä on 420 000 jäsentä. Se on Luterilaisen maailmanliiton jäsen.
Evil Friends

Evil Friends on yhdysvaltalaisen alternative rock -yhtyeen Portugal. The Manin seitsemäs studioalbumi. Se julkaistiin 4. kesäkuuta 2013. Bändi teki levyllä ensimmäistä kertaa yhteistyötä tuottaja Danger Mousen kanssa. 
Albumilta julkaistiin singlet "Evil Friends", "Purple Yellow Red and Blue" sekä "Modern Jesus". Se sai myönteisen vastaanoton musiikkikriitikoilta ja päätyi monille top-listoille ympäri maailman. 
Singlet ja musiikkivideot.
Yhtye julkaisi 7. maaliskuuta 2013 musiikkivideon albumin ensimmäisestä singlestä ja nimikkokappaleesta "Evil Friends". Videon ohjasi Michael Ragen. 
Albumin toinen single "Purple Yellow Red and Blue" julkaistiin 23. huhtikuuta 2013. Kappaleen musiikkivideon ohjasivat Noel Paul ja Stefan Moore. Radioon kappale julkaistiin 20. toukokuuta 2013 ja se esiintyi myöhemmin FIFA 14 -videopelin soundtrackilla. Kappaleen taustalaulajina toimivat yhdysvaltailaisbändi Haimista Este ja Danielle. 
Yhtye julkaisi 23. toukokuuta 2013 musiikkivideon kappaleesta "Atomic Man". Sen ohjasi David Vincent Wolf. 
Kolmas ja viimeinen single "Modern Jesus" julkaistiin 30. elokuuta 2013. Siitä julkaistiin musiikkivideo 7. elokuuta 2013. 
Kappaleet.
Kaikki kappaleet ovat yhtyeen laulaja John Baldwin Gourleyn sekä tuottaja Danger Mousen kirjoittamia.
Saksankielinen Namibian evankelisluterilainen kirkko

Saksankielinen Namibian evankelisluterilainen kirkko on luterilainen kirkkokunta Namibiassa. Sillä on 4 202 jäsentä. Se on Luterilaisen maailmanliiton jäsen.
Romanian evankelis-luterilainen kirkko

Romanian evankelis-luterilainen kirkko on luterilainen kirkkokunta Romaniassa. Sillä on 27 540 jäsentä. Se on Luterilaisen maailmanliiton jäsen.
Romanian Augsburgin tunnustuksen evankelinen kirkko

Romanian Augsburgin tunnustuksen evankelinen kirkko on luterilainen kirkkokunta Romaniassa. Sillä on 11 448 jäsentä. Se on Luterilaisen maailmanliiton jäsen. Kirkkokunta liittyy Transilvanian saksien historiaan.
Malesian evankelis-luterilainen kirkko

Malesian evankelis-luterilainen kirkko on luterilainen kirkkokunta Malesiassa. Sillä on 4 250 jäsentä. Se on Luterilaisen maailmanliiton jäsen.
Malesian luterilainen kirkko

Malesian luterilainen kirkko on luterilainen kirkkokunta Malesiassa. Sillä on 6 736 jäsentä. Se on Luterilaisen maailmanliiton jäsen.
Argentiinan evankelisbaptistinen konventio

Argentiinan evankelisbaptistinen konventio on baptistinen kirkkokunta Argentiinassa. Vuonna 2016 kirkkokuntaan kuului 670 seurakuntaa ja 85 000 jäsentä. Se on Baptistien maailmanliiton jäsen.
Bikash Ranjan Bhattacharya

Bikash Ranjan Bhattacharya (s. 27. marraskuuta 1951) on intialainen asianajaja ja poliitikko. Hän on edustanut marxilaista kommunistista puoluetta Rajya Sabhassa vuodesta 2020 ja toiminut Kalkutan pormestarina 2005–2010.
Bhattacharya vietti lapsuutensa Kalkutan Kalighatin kaupunginosassa osana kuuden lapsen suurperhettä. Hän oli vuonna 2017 ehdolla Rajya Sabhaan, mutta hän ei toimittanut ehdokkuuspapereitaan ajoissa, mikä johti hänen ehdokkuutensa hylkäämiseen. Poliittisesti hänellä oli menestystä ainoastaan Kalkutan kunnallisvaaleissa. Parlamenttivaaleissa 2019 hän jäi kolmannelle sijalle Jadavpurin vaalipiirissä. Parlamenttivaaleja edeltäneen kuukauden aikana hän käytti noin 10 tuntia päivittäin kampanjoidessaan vaalipiirissään. Seuraavana vuonna hänet valittiin Rajya Sabhan jäseneksi puolueen puheenjohtaja Sitaram Yechuryn sijaan. Yechury sai tukea kongressipuolueelta ja oman puolueensa Länsi-Bengalin osastolta, mutta puolueen politbyroo valitsi Bhattacharyan. Poliittisten kommentaattorien mukaan osasyynä valintaan saattoivat olla Prakash Karatin ja Yechuryn väliset ristiriidat, mikä sai merkittävän osan puolueesta vastustamaan puheenjohtajansa nimitystä.
Espanjan evankelisbaptistinen liitto

Espanjan evankelisbaptistinen liitto on baptistinen kirkkokunta Espanjassa. Vuonna 2024 sillä oli 101 seurakuntaa ja 11 284 jäsentä. Se on Baptistien maailmanliiton jäsen.
Norjan baptistiliitto

Norjan baptistiliitto on baptistinen kirkkokunta Norjassa. Vuonna 2024 siihen kuului 104 seurakuntaa ja 6 380 jäsentä. Se on Baptistien maailmanliiton jäsen.
Tanskan baptistikirkko

Tanskan baptistikirkko () on baptistinen kirkkokunta Tanskassa. Vuonna 2024 siihen kuului 55 seurakuntaa ja 5 200 jäsentä. Se on Baptistien maailmanliiton jäsen.
Kroatian baptistiliitto

Kroatian baptistiliitto on baptistinen kirkkokunta Kroatiassa. Vuonna 2017 siihen kuului 48 seurakuntaa ja 2000 jäsentä. Se on Baptistien maailmanliiton jäsen.
Romanian baptistiliitto

Romanian baptistiliitto on baptistinen kirkkokunta Romaniassa. Vuonna 2024 siihen kuului 1 722 seurakuntaa ja 98 672 jäsentä. Se on Baptistien maailmanliiton jäsen.
Puolan baptistiliitto

Puolan baptistiliitto () on baptistinen kirkkokunta Puolassa. Vuonna 2024 siihen kuului 107 seurakuntaa ja 5 470 jäsentä. Se on Baptistien maailmanliiton jäsen.
Unkarin baptistiliitto

Unkarin baptistiliitto () on baptistinen kirkkokunta Unkarissa. Vuonna 2016 siihen kuului 290 seurakuntaa ja 11 208 jäsentä. Se on Baptistien maailmanliiton jäsen.
Ison-Britannian baptistiliitto

Ison-Britannian baptistiliitto on baptistinen kirkkokunta Isossa-Britanniassa. Vuonna 2024 siihen kuului 2 080 seurakuntaa ja 132 008 jäsentä. Se on Baptistien maailmanliiton jäsen.
Kalervo Peitsalo

Otto Kalervo Peitsalo (15. kesäkuuta 1910 Rauma – 17. joulukuuta 1978 Helsinki) oli suomalainen juristi ja toimitusjohtaja. 
Peitsalo kirjoitti ylioppilaaksi 1932 ja opiskeli sen jälkeen työn ohessa oikeustiedettä Helsingin yliopistossa suorittaen lainopin kandidaatin tutkinnon vuonna 1951. Peitsalo työskenteli OTK:n mainospäällikkönä 1941–1948 ja sosiaalipäällikkönä 1948–1953 sekä Kansa-yhtymän toisena johtajana 1953–1959. Tämän jälkeen hän oli Kansa-yhtymän ja Eläkekassa Tuen toimitusjohtaja eläkkeellejäämiseensä saakka. Peitsalo oli muun muassa OTK:n, Jälleenvakuutusyhtiö Varman, Kustannusosakeyhtiö Tammen, Kulutusosuuskuntien Keskusliiton ja Peruspankin johtokuntien jäsen.
Kalervo Pietsalon puoliso oli Inkeri Lemmetyinen (1913–1986), jonka kanssa hän avioitui 1939. Heidän poikansa oli muun muassa ulkomaalaisvirastossa johtajana työskennellyt Jorma Peitsalo. Kalervo Peitsalon isä oli kansanaedustaja ja osuustoimintamies Otto Peitsalo ja veli näyttelijä Ilmari Peitsalo. Hän kuoli 68-vuotiaana Helsingissä joulukuussa 1978. Peitsalo on haudattu perhehautaan Malmin hautausmaalle.
Lähteet.
Komisario Montalbano

Komisario Montalbano "(italiaksi: Il commissario Montalbano)" on italialainen televisiosarja, joka perustuu Andrea Camillerin poliisiromaaneihin. Päähenkilö on Salvo Montalbano, ja tarinat tapahtuvat Sisiliassa.
Konteksti.
Tapahtumat tapahtuvat kuvitteellisessa Vigatan kaupungissa Montelusan maakunnassa.
Televisiomateriaalia.
Televisiokuvaus tapahtuu melkein yksinomaan Ragusan maakunnassa.
Louis Hachette

Louis Christophe François Hachette (1800–1864) oli ranskalainen kirjankustantaja. Hän perusti 1826 kustannusliikkeen, josta tuli Ranskan suurimpia nimellä Librairie Hachette et C:ie.
Jouduttuaan poliittisista syistä keskeyttämään opettajaopinnot Hachette opiskeli lakia ja osti Pariisista kirjakaupan. Ranskan vuoden 1830 vallankumouksen jälkeen hän alkoi julkaista koulukirjoja. Yrityksestä kehittyi pian merkittävä kustantamo. Hän perusti myös lehtiä, muun muassa 1855 lehden "Le Journal pour tous", jonka levikki nousi 150 000:een. Hän kirjoitti vähävaraisten elinoloja käsitteleviä pamfletteja ja toimi eri tavoin työväestön ja köyhien hyväksi. Hän pyrki omalla arvovallallaan edistämään tekijänoikeussopimuksia.
Lassi Haimi

Lassi Haimi (s. 11. kesäkuuta 2003) on suomalainen entinen kilpauimari, joka edusti seuratasolla Helsingfors Simsällskapia ja kuului urheilu-urallaan Suomen maajoukkueeseen.
Haimin päämatkat olivat 200 ja 400 metriä vapaauintia, joissa hänellä on paljon Suomen-mestaruuksia sekä kansainvälisiä meriittejä.
Haimi kilpaili Bakussa nuorten olympiafestivaaleilla heinäkuussa 2019, jossa hän sijoittui 400 vapaauinnissa 7. ajalla 3.57,59 ja 200 vapaauinnissa 6. ajalla 1.51,93.
Haimi lopetti uransa Porin SM-kisoihin kesäkuussa 2023.
Juhani Damski

Juhani Damski (s. 1964 Mikkeli) on Suomen ympäristöministeriön kansliapäällikkö vuodesta 2020.
Aiemmin hän toimi Ilmatieteen laitoksen pääjohtajana (2016–2020). Koulutukseltaan hän on filosofian tohtori.
Damski työskenteli Ilmatieteen laitoksella asiantuntijatehtävissä vuodesta 1986 lähtien. Vuosina 2013–2015 hän oli liikenne- ja viestintäministeriössä yksikön johtajana. Vuonna 2016 hänestä tuli Ilmatieteen laitoksen pääjohtaja, kun Petteri Taalas valittiin Maailman ilmatieteen järjestö WMO:n johtajaksi. Vuoden 2019 lokakuussa Damski nimitettiin jatkokaudelle Ilmatieteen laitoksen pääjohtajaksi.
Damski on toiminut Suomen kansallisen IPCC-työryhmän puheenjohtajana 2019–2022. IPCC-työryhmä valmistelee ja tukee Suomen osallistumista IPCC:n toimintaan.
Anna Lenah Elgström

Anna Helena Maria (Anna Lenah) Elgström-Collijn (29. joulukuuta 1884 Helsingborg, Ruotsi – 23. joulukuuta 1968) oli ruotsalainen kirjailija, toimittaja ja naisasianainen.
Elgströmin vanhemmat olivat rakennusinsinööri Nils O. Elgström ja Maria Strömberg. Elgström opiskeli Tukholmassa Tekniska skolanissa ja Högre konstindustriella skolanissa, Althinin ateljeessa sekä ulkomailla Kööpenhaminassa ja Pariisissa 1903–1909. Hän kirjoitti vuosina 1909–1911 toimittajana muun muassa nimimerkeillä "Lenah" ja "Ale" muun muassa "Stockholms Dagbladiin" ja "Aftonbladetiin".
Elgström oli vuodesta 1912 naimisissa teatterijohtajan, kirjailija Gustaf Collijnin kanssa.
Lover

Lover (mon. lovers) on englanninkielinen sana, joka tarkoittaa rakastajaa tai rakastajatarta. Se voi viitata myös seuraaviin:
Wildhaus-Alt St. Johann

Wildhaus-Alt St. Johann on kunta Koillis-Sveitsissä, Sankt Gallenin kantonissa. Kunnassa on vajaat 3 000 vakinaista asukasta.
Historiaa.
Wildhaus-Alt St. Johannin kunta aloitti toimintansa vuoden 2010 alussa, kun Wildhausin ja Alt St. Johannin kunnat yhdistettiin.
Sijainti.
Wildhaus-Alt St. Johann sijaitsee pääosin Thurin laaksossa noin kilometrin korkeudessa. Laakson pohjoispuolella on Alpsteinvuoristo, jonka korkein huippu on Säntis (2 502 m mpy.), eteläpuolella kohoavat Churfirstenvuoret runsaan kahden kilometrin korkeuteen. Laaksosta on maantieyhteys sekä länteen kohti Wattwiliä ja Wiliä että itään kohti Reininlaaksoa ja Buchsia.
Liikenne.
Wattwilin ja Buchsin välillä, Wildhaus-Alt St. Johannin poikki, on säännöllinen ja suhteellisen tiheä linja-autoliikenne (noin 2 vuoroa tunnissa suuntaansa). Wildhausin kylästä on köysiratayhteys sekä pohjoisille että eteläisille vuorille..
Tilastoekosysteemi

Tilastoekosysteemi on tilastoalan viranomaisten ja tilaston tuottajien verkosto, jonka toimijat tuottavat Suomen virallisia tilastoja (SVT), Euroopan tilastojärjestelmän (ESS) tilastoja sekä muita tilastoja. Tilastoekosysteemi kattaa tilastoviranomaiset, tilastoja laativat viranomaiset sekä muut SVT-tilastoja tuottavat tahot. 
Tilastolaki (280/2004) määrittää tilastoviranomaiset:
Muita tilastoja laativia viranomaisia ovat: 
Muita SVT-tuottajia ovat:
Tilastoekosysteemin tavoitteena on edistää tilastojen tuotannon yhtenäisyyttä (yhtenäiset luokitukset ja toimintatavat) ja kustannustehokkuutta (päällekkäisen työn poistaminen, selkeät vastuut ja toimintatavat). Tavoitteen toteuttaminen edellyttää tiivistä yhteistyötä, avointa viestintää ja tiedottamista ja yhteistä toimintatavoista päättämistä. Sovituista toimintatavoista annetaan SVT-neuvottelukunnan suosituksia.
7 Rings

7 Rings on yhdysvaltalaisen laulaja-lauluntekijä Ariana Granden musiikkikappale. Sen julkaisi Republic Records hänen viidennen, Thank U, Next -studioalbumin toisena singlenä 18. tammikuuta 2019. Kappaleen ovat sanoittaneet Grande, Victoria Monét, Tayla Parx, Njomza Vitia ja Kaydence sekä sen tuottajat Tommy Brown, Charles Anderson ja Michael Foster. Kappale sisältää mukaelman Rodgers and Hammersteinin kappaleesta "Mikä voi olla sen mukavampaa", jonka takia myös heidät on kreditoitu kappaleen sanoittajiksi. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä.
"7 Rings" oli kansainvälinen menestys, sen päästyä jo ensimmäisellä listaviikollaan Yhdysvaltain Billboard Hot 100 -listan kärkeen, jossa se pysyi kahdeksan viikkoa ja oli täten Granden uran pisimpään kyseisen listan kärjessä pysynyt singlejulkaisu. Se oli myös Granden uran pisimpään koko listalla pysynyt kappale, sen poistuttua Hot 100 -listalta vasta 33 viikon jälkeen. Lisäksi se pääsi singlelistan kärkeen myös 19 muussa valtiossa sekä kymmenen parhaan joukkoon kymmenessä valtiossa. "7 Rings" oli ehdolla vuoden 2020 Grammy-palkintogaalassa kategorioissa "Vuoden levytys" ja "Paras pop-sooloesitys".
Break Up with Your Girlfriend, I’m Bored

Break Up with Your Girlfriend, I’m Bored on yhdysvaltalaislaulaja Ariana Granden musiikkikappale. Sen julkaisi Republic Records hänen viidennen, Thank U, Next -studioalbuminsa kolmantena ja viimeisenä singlenä 8. helmikuuta 2019. Kappaleen ovat sanoittaneet Grande ja Savan Kotecha sekä sen tuottajat Max Martin ja Ilya Salmanzadeh. Kappale sisältää mukaelman yhdysvaltalaisyhtye NSYNCin kappaleesta ”It Makes Me Ill”, jonka takia myös Kandi Burruss ja Kevin ”She’kspere” Briggs on kreditoitu kappaleen sanoittajiksi. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä. Video kuvattiin Los Angelesissa.
”Break Up with Your Girlfriend, I’m Bored” oli kansainvälinen menestys, sen päästyä singlelistan kärkeen Irlannissa, Isossa-Britanniassa, Kreikassa, Slovakiassa ja Uudessa-Seelannissa sekä viiden parhaan joukkoon Australiassa, Kanadassa, Latviassa, Liettuassa, Malesiassa, Norjassa, Portugalissa, Singaporessa, Suomessa, Sveitsissä, Tanskassa, Tšekissä, Unkarissa ja Yhdysvalloissa. Lisäksi se on myynyt Kanadassa kolminkertaista platinaa.
Turripuku

Turripuku eli fursuit on eläinhahmoa esittävä asu, jollaisia on antropomorfisten eläinten faneilla, turreilla. Usein ne on tehty esittämään käyttäjän fursonaa (kirjoitetaan joskus fursoona) eli henkilökohtaista hahmoa, joka kuvastaa häntä itseään antropomorfisena eläimenä ja jonka kanssa tunnetaan yhteenkuuluvuutta.
Yleistä.
Jo maailman ensimmäisessä turritapahtumassa ConFurence 0:ssa vuonna 1989 nähtiin turripuku, mutta niiden suosio alkoi kasvaa vasta uudelle vuosituhannelle tultaessa. Nykyäänkin vain pieni osa turreista omistaa sellaisen. Sana "fursuit" on peräisin vuodelta 1993.
Monille turripukuilussa on kyse mahdollisuudesta samaistua hahmoonsa ja käyttäytyä tavallisesta poikkeavalla tavalla. Esimerkiksi ujon ihmisen fursona voi olla ulospäin suuntautunut, mihin puku auttaa eläytymään. Toisille tärkeintä on rentoutuminen tai ihmisten ilahduttaminen.
Turripukuja sekä yleensä turreja kohtaan on paljon ennakkoluuloisia asenteita. Mediaa myöten jotkut luulevat kyse olevan seksuaalisesta fetissistä, mikä ei kuitenkaan pidä paikkaansa muuta kuin harvoissa tapauksissa. Turrit arvelevat näiden harhakäsitysten johtuvan luultavasti tiedon puutteesta, väärinymmärryksistä ja erilaisuuden pelosta.
Turripuku ei välttämättä peitä käyttäjäänsä kokonaan, vaan se voi olla päästä, hännästä ja tassuista koostuva niin sanottu partiaali. Suomessa tuhatkunta henkeä harrastaa turripukuilua jossain muodossa. Puku päällä saatetaan vain liikuskella kaupungilla tai osallistua turritapahtumiin, joita on sekä Suomessa että ulkomailla. Koska näkyvyys puvusta on yleensä huono, yleisillä paikoilla on hyvä olla mukana avustaja, joka estää vaaratilanteet.
Valmistus.
Lähes kaikki turripuvut tehdään mittatilaustyönä. Yhteen pukuun vaaditaan jopa 200 työtuntia, joten hinnat ovat korkeita: ammattilaisen tekemillä puvuilla noin tuhannesta dollarista useisiin kymmeniin tuhansiin. Pelkkä valmistukseen käytettävä tekoturkis voi maksaa tuhansia. Kalleimmat on saatettu varustaa vaikkapa liikkuvilla silmäluomilla tai sisäänrakennetulla jäähdytysjärjestelmällä. Kustannuksia säästääkseen jotkut turrit tekevät pukunsa itse alusta alkaen.
On olemassa monia turripukujen valmistukseen erikoistuneita yrittäjiä ja liikeyrityksiä. Vuosittain myydään tuhansia pukuja kokonaisliikevaihdon liikkuessa miljoonissa.
Rotkotangara

Rotkotangara ("Calyptophilus frugivorus") on rotkotangaroihin kuuluva lintulaji. Lajia tavataan Hispaniolan saarelta.
Koko ja ulkonäkö.
Rotkotangara voi kasvaa 17–20 cm pitkäksi. Sukupuolet muistuttavat toisiaan ulkonäöltään. Rotkotangara on päästään, selästään ja siivistään ruskea. Siipien taipeessa ja alapuolella on keltaista. Lajilla on keltainen rengas silmien ympärillä. Linnun kurkku ja vatsa ovat valkoiset ja kyljet vaaleanharmaat. Rotkotangaran alalajeista "C. f. abbotti" on nimialalajia harmaampi ja "C. f. neibae" tummempi.
Levinneisyys ja elinympäristö.
Rotkotangaraa tavataan Dominikaanisesta tasavallasta. Alalaji "C. f. abbotti" eli Haitille kuuluvalla Gonâven saarella, mutta on todennäköisesti kuollut sukupuuttoon elinympäristön häviämisen vuoksi. Lajin elinympäristöä ovat tiheät metsien pohjakerrokset ja pensaikot. Usein sitä tavataan rotkoista jokien läheisyydestä. Rotkotangaran ravintoa ovat hyönteiset ja muut selkärangattomat eläimet ja satunnaisesti myös hedelmät. Lintu pesii touko-heinäkuussa. Rotkotangarakantaa uhkaa elinympäristön häviäminen hakkuiden takia ja se luokitellaan silmälläpidettäväksi lajiksi.
Rule the World (2 Chainzin kappale)

Rule the World on yhdysvaltalaisräppäri 2 Chainzin musiikkikappale, jolla vierailee myös yhdysvaltalaislaulaja Ariana Grande. Sen julkaisi Republic Records 2 Chainzin viidennen, Rap or Go to the League-studioalbumin toisena singlenä 19. maaliskuuta 2019. Kappale sisältää mukaelman yhdysvaltalaislaulaja Amerien kappaleesta "Why Don't We Fall in Love". Kappaleen musiikkivideon ohjasi Sebastian Sdaigui ja se julkaistiin 11. maaliskuuta 2019. Videolla nähdään 2 Chainz ja Grande esiintymässä lukaalisella 1920-lukulaisella klubilla bändin kanssa.
"Rule the World" menestyi kaupallisesti hyvin heikosti, sen päästyä singlelistan viidenkymmenen parhaan joukkoon ainoastaan Uudessa-Seelannissa. Artistien kotimaassa Yhdysvalloissa kappaleen paras saavutus oli Billboard Hot 100-listan sija 94. Kappale on esitetty livenä muun muassa Jimmy Kimmel Live!:ssa ja The Ellen DeGeneres Showssa.
Boyfriend (Ariana Granden ja Social Housen kappale)

Boyfriend on yhdysvaltalaislaulaja Ariana Granden sekä yhdysvaltalaisen musiikkiduo Social Housen musiikkikappale. Sen julkaisi Republic Records Social Housen ensimmäisen, Everything Changed... EP:n toisena singlenä 2. elokuuta 2019. Kappaleen ovat sanoittaneet Grande, Social House, Edgar Barrera, Steven Franks ja Tommy Brown, joista kolme viimeisintä myös tuottivat sen. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä.
"Boyfriend" oli kansainvälinen menestys, sen päästyä singlelistan kärkeen Islannissa, Israelissa, Kreikassa ja Slovakiassa sekä viiden parhaan joukkoon Australiassa, Irlannissa, Isossa-Britanniassa, Kanadassa, Kiinassa, Malesiassa, Singaporessa, Skotlannissa, Unkarissa, Uudessa-Seelannissa, Virossa ja Yhdysvalloissa. Lisäksi se on myynyt platinaa Kanadassa. Grande on esittänyt kappaleen ensimmäisen kerran livenä Social Housen kanssa Lollapaloozassa 4. elokuuta 2019. Grande on esittänyt kappaleen sen jälkeen livenä myös hänen Sweetener World Tour-kiertueella.
Michael Michele

Michael Michele (alk. "Michael Michele Williams", s. 30. elokuuta 1966 Evansville, Indiana) on yhdysvaltalainen näyttelijä. Hänet tunnetaan muun muassa televisiosarjasta "Teho-osasto", jossa hän esitti tohtori Cleo Finchiä. Filmirooleja hänellä on ollut esimerkiksi elokuvissa "New Jack City" (1991), "Ali" (2001), "Dark Blue" (2002) ja "Kuinka hukata kundi 10 päivässä" (2003).
Vuodesta 2019 alkaen Michele on näytellyt Dominique Deveraux’ta saippuasarjassa "Dynastia".
Don’t Call Me Angel

”Don’t Call Me Angel” on yhdysvaltalaislaulajien Ariana Granden, Miley Cyrusin sekä Lana Del Reyn musiikkikappale. Sen julkaisi Republic Records singlenä elokuvan "Charlien enkelit" viralliselta soundtrack-levyltä 13. syyskuuta 2019. Kappaleen ovat sanoittaneet Grande, Cyrus, Rey, Max Martin, Savan Kotecha, Ilya Salmanzadeh sekä Alma Miettinen ja sen tuottivat Martin sekä Ilya. Kappaleen musiikkivideo julkaistiin singlen julkaisupäivänä ja sillä nähdään kaikki kolme laulajaa esiintymässä mustissa enkelipuvuissa siipien kera.
”Don’t Call Me Angel” oli kansainvälinen menestys, sen päästyä singlelistan kärkeen Kreikassa, Islannissa, Israelissa, Libanonissa, Skotlannissa ja Unkarissa sekä viiden parhaan joukkoon Australiassa, Irlannissa, Isossa-Britanniassa, Latviassa, Liettuassa, Singaporessa, Slovakiassa, Sveitsissä, Tšekissä ja Virossa. Lisäksi se on myynyt Brasiliassa platinaa. Kappaleen ensimmäinen live-esitys tapahtui Cyrusin esittämänä iHeartRadio Music Festivalilla 21. syyskuuta 2019.
Norman Fucking Rockwell (kappale)

Norman Fucking Rockwell on yhdysvaltalaisen laulaja-lauluntekijä Lana Del Reyn musiikkikappale. Se julkaistiin Interscope- ja Polydor Recordsin kautta laulajan kuudennen, kappaleen nimeä kantavan studioalbumin kuudentena ja viimeisenä singlenä 1. marraskuuta 2019. Kappaleen ovat sekä sanoittaneet että tuottaneet Rey ja Jack Antonoff. Kappaleen musiikkivideo julkaistiin Reyn YouTube-kanavalla 20. joulukuuta 2019.
Kappale kertoo lapsellisesta poikaystävästä, josta laulaja ei kuitenkaan kykene luopumaan. Sen nimi viittaa yhdysvaltalaiseen taidemaalariin ja kuvittajaan Norman Rockwelliin. Kappale on sävelletty F-duurissa Del Reyn lauluosuuksien vaihdellessa E3 ja E5 välillä. Sen tahtilaji on 12/8, paitsi introssa, jossa se on 4/4. Kappaleen tempo on kohtalaisen hidas 80 iskua minuutissa.
”Norman Fucking Rockwell” oli kaupallisesti huono menestys sen päästyä singlelistan viidenkymmenen parhaan joukkoon ainoastaan Irlannissa, Isossa-Britanniassa ja Uudessa-Seelannissa. Kappale oli ehdolla Grammy-palkintoon vuoden 2020 gaalassa kategoriassa ”Vuoden kappale”.
Eduskunnan kansliatoimikunta

Eduskunnan kansliatoimikunta on Suomen eduskunnan hallintoa johtava elin. Kansliatoimikunnan tehtävänä on nimittää eduskunnan korkeimmat virkamiehet sekä tehdä eduskunnan taloudenhallintaa ja hallintoa koskevat merkittävät päätökset. 
Kansliatoimikunta koostuu eduskunnan puhemiehestä, varapuhemiehistä ja neljästä kansanedustajasta ja heidän varajäsenistään. Kansliatoimikunnan alaisuudessa toimii Sisäinen tarkastus, Tietosuojavastaava ja Eduskunnan kanslia.
Jäsenet.
Eduskunnan kansliatoimikunnassa on 7 jäsentä.
All This Love

All This Love on saksalaisten DJ-tuottajien Robin Schulzin sekä Harloen musiikkikappale. Sen julkaisivat Tonspiel ja Warner Music Group digitaalisesti ladattavana ja suoratoistettavana singlenä 3. toukokuuta 2019. Kappaleen ovat sanoittaneet Stuart Crichton, Dennis Bierbrodt, Jürgen Dohr, Guido Kramer, Tommy Lee James, Stefan Dabruck, Schulz, Jessica Karpov ja Daniel Deimann. Kappaleen tuotannosta vastasivat puolestaan Schulz ja Crichton.
Kappaleen musiikkivideon ohjasi Robert Wunsch ja se julkaistiin Schulzin YouTube-kanavalla 9. toukokuuta 2019. "All This Love" oli kaupallisesti huono menestys, sen päästyä singlelistan neljänkymmenen parhaan joukkoon ainoastaan Itävallassa, Saksassa ja Sveitsissä.
Tuija Niemi-Laitinen

Tuija Niemi-Laitinen on rikostutkinnassa käytettävien puheäänilausuntojen kehittäjä Helsingin yliopistosta. Tunnetaan myös nimellä Tuija Niemi. Hän on professori Antti Iivosen oppilas. Tuija Niemi toimi Auer-tutkinnan äänitutkijana.
Maria Teikari

Maria Teikari (s. 27. maaliskuuta 1987 Pori) on suomalainen johtaja ja kirjailija. Hän työskentelee Työturvallisuuskeskuksen hanke- ja kehitysjohtajana. 
Elämä ja ura.
Teikari on koulutukseltaan hallintotieteiden maisteri.
Teikari on toiminut aiemmin palkansaajajärjestö Pardiassa hallintopäällikkönä, Suomen ylioppilaskuntien liitossa hallintosihteerinä, OSS-järjestöpalveluiden toimitusjohtajana sekä Yhteiskunta-alan korkeakoulutettujen strategiajohtajana.
Teikari oli ehdolla vuonna 2020 työmarkkinakeskusjärjestö Akavanpuheenjohtajaksi, mutta puheenjohtaksi valittiin äänestyksen jälkeen istuva puheenjohtaja Sture Fjäder äänin 578–292.
Teikari perusti vuonna 2014 yhdessä Milla Halmeen kanssa Facebookissa toimivan yli 30 000 jäsenen Ompeluseura-työelämäverkoston.
Rather Be Alone

Rather Be Alone on saksalaisen DJ-tuottaja Robin Schulzin, kreikkalaisen DJ-tuottaja Nick Martinin sekä yhdysvaltalaislaulaja Sam Martinin musiikkikappale. Sen julkaisi Warner Germany digitaalisesti ladattavana ja suoratoistettavana singlenä 13. syyskuuta 2019. Kappaleen ovat sanoittaneet Daniel Deimann, Junkx, Isidoros Kiloudis, Jason Evigan, Jordan Johnson, The Monsters and the Strangerz, Nikolaos Martinos, Schulz, Sam Martin, Sean Douglas, Stefan Dabruck, Lennie King'ori, Jhawgez Von Rubixx ja Spax Di Genius. Kappaleen tuotannosta vastasivat puolestaan Junkx, Nick Martin, Schulz ja The Monsters and the Strangerz.
Kappaleen musiikkivideo julkaistiin Schulzin YouTube-kanavalla 7. lokakuuta 2019. Videolla nähdään Schulzin lisäksi saksalaismalli Toni Garrn sekä skotlantilaisyhtye The Electrics. "Rather Be Alone" oli kaupallisesti huono menestys, sen jäätyä vallan pois singlelistoilta. Kappaleen toistaiseksi ainoat listasijoitukset ovat Belgian Flanderin tanssilistan sija 37. sekä Kroatian radiosoittolistan sija 80.
Hellbilly Deluxe 2

Hellbilly Deluxe 2 on Rob Zombien neljäs sooloalbumi. Levy julkaistiin vuonna 2010.
SaiPa Salibandy

 
SaiPa Salibandy on lappeenrantalainen vuonna 2020 perustettu salibandyseura, jonka edustusjoukkueet pelaavat kaudesta 2020–2021 alkaen miesten Divarissa ja naisten F-liigassa.
Seura muodostettiin, kun NST ja Pontuksen Nouseva Voima (PoNoVo) yhdistyivät. Yhdistymisprosessi aloitettiin keväällä 2019, ja joulukuussa 2019 tiedotettiin alkuvuodesta 2020 perustettavan uuden seuran toimivan jääkiekosta tunnetun Saimaan Pallon (SaiPa) nimen ja brändin alla. NST:llä ja PoNoVolla oli lokakuussa 2019 yhteensä 840 rekisteröityä pelaajaa ja harrastajaa. 14. helmikuuta 2020 järjestäytyneen uuden seuran hallituksen ensimmäiseksi puheenjohtaksi valittiin Ding Ma. Saimaan Pallo Salibandy ry on rekisteröity 31. maaliskuuta 2020.
Ostrovito (järvi Bežanitsyn piirissä)

Ostrovito () on järvi Luoteis-Venäjällä Pihkovan alueen Bežanitsyn piirissä. Järvi sijaitsee Bežanitsyn ylängön tunnetulla järvialueella.
Maantietoa.
Järvi on 1,8 kilometriä pitkä, 0,9 kilometriä leveä ja sen pinta-ala on 65,5 hehtaaria. Järvi on kaksinainen siten, että sen itäosan järviallas on leveä ja avara, mutta länsiosa kapea ja lahtimainen. Järven länsipäässä lahti kapenee salmeksi, jonka päässä lahdenpää aukeaa lähes puoli kilometriseksi järvialtaaksi. Voidaan myös tulkita, että salmen aiheuttaa pohjoisrannasta työntyvä niemi. Järvellä on kolme saarta, joiden yhteispinta-ala on 2,2 hehtaaria. Saaret sijaitsevat järven etelärannan tuntumassa. Suurin saarista on alle 150 metriä. Järven keskisyvyys on 6,8 metriä, mutta syvänteessä on 12 metriä vettä. Järvi vaikuttaa nykyisin olevan autio, vaikka pohjoispäästä työntyvällä niemellä on vielä rakennus. Sekä järven länsi- että koillispäässä on sijainnut kylien asutusta ja asutuksen peltomaita. Ne ovat nykyään niittyinä eikä rakennuksia näy edellä mainittua enempää. Järven ympäristö on enimmäkseen metsämaata ja vain paikoin suota.
Luontoarvoja.
Järvessä elää lahna, ahven, , hauki, pasuri, karppi, pasuri, salakka, suutari, toutain, mutakala, rantanuoliainen, simppu, sekä joitakin "Rutilus"-suvun kaloja ja runsaslukuinen jokirapu. Järven pohja on mutainen, mutta rannoilla esiintyy hiekkapohjaisilla rannoilla kivikkoa, savea ja mutaa.
Vesistösuhteita.
Ostrovito sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 
Järven pohjoisrantaan tulee Vasjuhin () laskuoja ja koillisesta siihen laskee nimettömien lampien metsäoja. Järvi on idästä tulevan joen Spotnon () läpivirtausjärvi. Spotnon valuma-alueella on muutama sivuhaara ja joitakin järviä. Koska Spotnon viimeinen osuus Filevosta () on leveä ja ruohottunut, voi se olla järvenlaskusta johtuva jäänne. Paremmin asiaa tietämättä voidaan katsoa Spotnon ulottuvan tänne asti. Järven valuma-alueen koko on 61,48 neliökilometriä . Järven laskuoja on Kopytovka, joka virtaa ensin Vodovojen () läpi ennen kuin se mutkitellen laskee Bardovohon, joka on Aloljan läpivirtausjärvi.
Venomous Rat Regeneration Vendor

Venomous Rat Regeneration Vendor on Rob Zombien viides sooloalbumi. Levy julkaistiin vuonna 2013.
Ostrovito

Ostrovito on () on nimenä monissa slavilaisessa paikannimessä. Nimen alkuosa tarkoittaa venäläisissä yhdyssanoissa "terävää" tai "suippoa".
Tatsuo Ichikawa

Tatsuo Ichikawa (11. helmikuuta 1916 Mantšuria, Kiina – ?) oli japanilainen jääkiekkoilija, pelipaikaltaan puolustaja. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua.
Frej (nimi)

Frej on pohjoismainen miehen etunimi. Se on pääasiassa Ruotsissa ja Tanskassa esiintyvä muunnos muinaisskandinaavisen jumalan nimestä Freyr, joka alkujaan merkitsee "herraa", "valtiasta".
Nimi Frej on jonkin verran käytössä myös Suomessa. Vuoden 2020 loppuun mennessä se on Digi- ja väestötietoviraston tietojen mukaan annettu noin 360 henkilölle. Frejin nimipäivä on suomenruotsalaisen kalenterin mukaan 6. toukokuuta
Masahiro Hayama

Masahiro Hayama (23. tammikuuta 1910 – ?) oli japanilainen jääkiekkoilija, pelipaikaltaan puolustaja. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua.